CELEX: C2004/239/17
Language: da
Date: 2004-09-25 00:00:00
Title: Sag C-349/04: Sag anlagt den 13. august 2004 af Kommissionen for De Europæiske Fællesskaber mod Storhertugdømmet Luxembourg

25.9.2004   
            
            
               DA
            
            
               Den Europæiske Unions Tidende
            
            
               C 239/9
            
         Sag anlagt den 13. august 2004 af Kommissionen for De Europæiske Fællesskaber mod Storhertugdømmet Luxembourg
   (Sag C-349/04)
   (2004/C 239/17)
   Ved De Europæiske Fællesskabers Domstol er der den 13. august 2004 anlagt sag mod Storhertugdømmet Luxembourg af Kommissionen for De Europæiske Fællesskaber ved Eric Gippini Fournier og Karolina Mojzesowicz, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 9 i direktiv 2002/77/EF (1), idet det ikke har givet Kommissionen alle de oplysninger, der er nødvendige for, at den kan kontrollere, at direktivets bestemmelser er efterlevet.
            
         
               2.
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter:
   Artikel 9 i direktiv 2002/77/EF forpligter medlemsstaterne til at give Kommissionen oplysninger inden den 24. juli 2003, således at den kan kontrollere, at direktivets bestemmelser er efterlevet.
   
      (1)  Kommissionens direktiv 2002/77/EF af 16.9.2002 om konkurrence på markederne for elektroniske kommunikationsnet og -tjenester (EFT L 249 af 17.9.2002, s. 21).